भारती का जवाब : झूठे हैं कर्मचारी
मैडम कहती हैं, ड्राइवर हो गाड़ी का गेट खोलना पड़ेगा, वे हमें सूअर, गधे भी बोलती हैं : कर्मचारी
ड्राइवर का काम है गेट खोलना, मैंने सूअर, गधा नहीं बोला, सिर्फ उदाहरण दिया था : भारती राज
भारती का जवाब : झूठे हैं कर्मचारी
कर्मचारियों के आरोप : मैडम कहती हैं, तुम सूअर की तरह गंदे ही दफ्तर जाते हो
देवस्थानविभागमुख्यालय के कर्मचारियों ने शुक्रवार सुबह 11.30 बजे विभाग की वित्तीय सलाहकार भारती राज के तानाशाही के खिलाफ कार्यालय के बाहर हंगामा कर विरोध जताया। कर्मचारियों का आरोप है कि मैडम भारती राज चालक से कहती हैं कि तुम ड्राइवर हो, मुझे गाड़ी से उतारने के लिए गेट खोलना ही पड़ेगा। हमें सूअर और गधे तक बोलती हैं। उन्होंने मीडिया को बताया कि मैडम ने इसके लिए चालक को जबरन पाबंद कर रखा है। यही नहीं, मैडम कर्मचारियों को कोर्ट की पेशी पर, बीमार होने की स्थिति में भी अवकाश नहीं देती हैं। अगर कोई कर्मचारी अवकाश लेकर चला जाए तो नोटिस देकर जवाब मांगती हैं कि आप किस अधिकारी से छुट्टी लेकर पर गए थे। कर्मचारियों ने इसके विरोध में संभागीय आयुक्त भवानी सिंह देथा को ज्ञापन सौंप कर कार्रवाई की मांग की है। संभागीय आयुक्त देथा ने देवस्थान विभाग के आयुक्त से इसकी जांच रिपोर्ट मांगी हैं। इससे पहले कर्मचारियों का हंगामा और विरोध बढ़ता देख भारती राज ने अपने बैचमेट और ओटीएस के एडीशनल डायरेक्टर आबेद खान को कर्मचारियों को समझाने बुलाया था, लेकिन कर्मचारियों ने उन्हें यह कहते हुए आडे हाथ लिया कि वे देवस्थान विभाग के अधिकारी नहीं हैं, यहां क्यों आए हैं। इसके बाद वे चले गए।
उदयपुर. देवस्थान विभाग के कर्मचारी भवानी सिंह देथा को ज्ञापन सौंपते।
जयपुर में भी विरोध
भारतीराज पर तानाशाही रवैये का आरोप लगाते हुए जयपुर में देवस्थान सेवागीर पुजारी संघ ने भी उदयपुर के कर्मचारियों के समर्थन में विरोध जताया है। संघ की ओर से मुख्य सचिव और प्रमुख शासन सचिव को ज्ञापन दिया गया है। ज्ञापन में कार्रवाई नहीं होने पर काम बंद करने की चेतावनी दी है।
वित्तीय सलाहकार ने कर्मचारी को करवाया एपीओ
प्रदर्शनके बाद शाम को भारती राज के पत्र के आधार पर देव स्थान विभाग के कर्मचारी कैलाशचंद पगारिया को अनुशासनहीनता के आराेप में निदेशक पंकज पाटनी ने एपीओ कर दिया। आदेश के अनुसार पगारिया पर भारती के कमरे में बिना अनुमति प्रवेश करने अभद्र शब्दों के इस्तेमाल करने के आराेप लगाए गए हैं। इधर, कर्मचारियों ने इस कार्रवाई को अनुचित बताया है।
{मैंने कभी-भी उन्हें सूअर नहीं बोला है, लेकिन सूअर, गधे और भंवरे के उदाहरण जरूर दिए हैं।
{ चालक की ड्यूटी है कि अधिकारी को गेट खोल वाहन से उतारे।
{ मेरा काम वसूली करना है, जो मैं कर रही हूं। इससे किसी को परेशानी है तो मैं क्या करूं।
{ कर्मचारियों छुट्टी दे देंगे तो काम कौन करेगा। कब-किस कर्मचारी को काम पड़ जाए। रही बात नोटिस देने के अधिकार की तो अधिकार है तभी दिए हैं।
भारतीराज v/s कर्मचारी
{कर्मचारियों ने ज्ञापन में लिखा है कि मैडम भारती राज कर्मचारियों से दुर्व्यवहार करती हैं। भविष्य बिगाड़ने की धमकी देती हैं।
{ कर्मचारियों ने बताया कि मैडम कोर्ट में पेशी, बीमारी की स्थिति में भी कर्मचारियों को छुट्टी नहीं देती हैं। अगर किसी अधिकारी से छुट्टी ले जाएं तो लौटने पर नोटिस देकर जवाब मांगती हैं। जबकि मैडम को नोटिस देने का अधिकार नहीं है।
{कर्मचारियों ने मीडिया को बताया कि मैडम उनसे कहती हैं कि तुम लोग सूअर की तरह गंदे हो और ऐसे ही दफ्तर चले आते हो।
{चालक अतर सिंह ने बताया कि मैडम ने उसे कार से उतरते समय गेट खोलने के लिए पाबंद कर रखा है, जो नियम विरुद्ध है। इसके लिए मैंने आयुक्त से मैडम को कार से उतारने के लिए गनमैन की गुहार लगाई थी। उस दस्तावेज पर भी मैडम ने लिख दिया कि अधिकारी को कार से उतारने का काम भी चालक का है।
मौके पर पहुंचे ओटीएस के एडीशनल डायरेक्टर खान कर्मचारियों को समझा रहे थे कि मैडम मेरी बैचमेट हैं, उन्होंने मुझे बुलाया है। आप नाराज मत हो। मैं उनसे बात करता हूं। इस पर कर्मचारियों ने कहा कि खान साहब आप हमारे अधिकारी नहीं हैं। आप पंचायती मत करिए। गुस्साए कर्मचारियों ने खूब नारेबाजी की।
hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva mai_Deva hin_Deva hin_Deva hin_Deva hin_Deva hin_Deva